Rikunarita-ORG/Wikinium huggingface dataset:
# Scienzi naturali

La dinuminazzioni di **Scienzi naturali** vinni cuniata ntô Sèculu XVII nta l'èbbica dû Rinascimentu 'n Europa dâ cultura e dâ scienza doppu lu longu pirìudu d'uscurantismu marcatu dû Mediuevu. Si rifirisci nzèmmula di tutti li scienzi chi assèrvanu la natura nta tutti li punti di vista. 'N particulari li scienzi naturali si tràttanu dî finòmini chi rigàrdanu la natura nnô senzu largu.

Classicamenti li scienzi naturali si distìnguinu tra Scienzi esatti e Scienzi mpìrichi.
Li scienzi esatti sunnu la Fìsica, la Matimàtica, l'Astronumìa e la Chìmica.
Li scienzi mpìrichi sunnu chiddi chi si rifirìscinu ô munnu di l'èssiri viventi, e pirciò
la Bioluggìa, nta li sò varianti armali (Zooluggìa) e viggitali (Butànica).

Oi sta classificazzioni s'usa sulu ntôn senzu assai ginirali, senza vuliri spicificari un duminiu particulari. P'asempiu a scola media c'è lu nzignamentu dî scienzi naturali, pirchì li picciotti chi fannu la maturitati s'hannu a fari na cultura ginirali di Bioluggìa, di Chìmica, di Fìsica e di Astronumìa. A l'Univirsitati li Facultati di scienzi naturali cumprènninu tutti li làurî 'n matimàtica, fìsica, chìmica, bioluggìa e via dicennu.
# Latitùdini

Nu mappamunnu cu l'innicazzioni di certi latitùdini.
'N giugrafìa la **latitùdini** di nu puntu, na cità, o na riggiuni rilativementi nica, è na misura di ànculu tra lu puntu nquistioni, lu centru dâ Terra e lu puntu cchiù vicinu all'equaturi. Pi innicari cumplitamenti li cuurdinati di nu puntu ntâ Terra la latitùdini è usata nsemmula cu la loncitùdini.

Comu li misuri di l'anculi, la latitùdini si misura n gradi. A secunna si la pusizzioni dû puntu n quistioni, ripsettu all'equaturi s'attrova ntî l'emisferu nord o ntî l'emisferu sud, la latitùdini s'accumpagna di la nnicazzioni N (nord) o S (sud). Pi esempi la Sicilia s'attrova tra la latitùdini 35 gradi N e 38 gradi N.

N astronumìa la latitùdini havi nu significatu anàlucu.
# Babbismu

Lu **Babbismu** è un muvimentu riliggiusu funnatu di Alì Muhammad ca accuminzau nta la Persia nni la mità di lu seculu XIX. Alì Muhammad, dittu lu Bab (in àrabbu *La porta*), arriniscìu a criari na speci di setta cu diciottu discìpuli, ntra li quali na fimmina, ca rapprisintau na vera e propia eresia dintra di l'Islam e pi chissu lu ficiru mòriri ammazzatu.

Lu **Babbismu** è la riliggiuni pricursura di la Fidi Baha'i.

|  |
| --- |
| **Riliggiuni** |
| Ateismu - Agnosticismu - Monoteismu - Politeismu - Enoteismu - Panteismu - Animismu Buddismu | Cunfucianismu | Cristianèsimu | Ebbraismu | Giainismu | Innuismu | Islam | Shintuismu | Tauismu | Zoruastrismu |
| **Diu - testi sacri - cleru - erisìa - mituluggia - lista di divinitati** |
# Teocrazzìa

La palora **teocrazzìa** veni dû grecu *"teos"*- diu e *"cratos"*- puteri, littirariamenti cuvernu di diu.

La **teocrazzìa** è na furma di cuvernu riliggiusa.
 Asempî di **teocrazzìa** prisenti ntâ nostra èbbica sunnu la Cità dû Vaticanu, cuvirnata dô Papa, oppuru la Repùbbrica Islàmica di l'Iran cuvirnata dî Ayatollah. Nti chista urtima c'è n'appòsitu cunsigghiu (vardiani dâ Rivuluzzioni) ca stannu attenti ca li liggi dû parlamentu nun sunnu cuntrari a l'islam.

Sumigghianti a **teocrazzìa** è la palora Ierocrazzìa (*Ieros* sacru), ca signìfica cuvernu dê sacerdoti.

Ntî tutti e dui li casi la riliggioni è supiriuri ô puteri pulìticu e la liggi di Diu è macari liggi civili: lu precettu di Diu addiventa liggi ppi l'òmini. Pirò ci sunnu stati àrabbi ca nun sunnu teocràtici, ma utilìzzunu la sharìa o liggi islàmica, basata supra lu Curanu, comu liggi civili e pinali.
# George Washington

George Washington.
**George Washington** (22 di frivaru, 1732 - 14 di dicèmmiru, 1799) era nu ginirali duranti la Rivuluzzioni Miricana, doppu cui la Mèrica si vincìu la sò ndipinnenza dû Regnu Unitu. Cunnucìu la prima cumminzioni custituzziunali e fu lu primu prisidenti miricanu, dû 1789 ô 1797. La sò mmàggini si pò vidiri suprâ muneta miricana d'unu dòllaru e puru supra lu sordu chiamatu lu *quarter* (lu quartu). Washington veni ricanusciutu oi comu unu di megghiu prisidenti nnâ storia miricana.

## Biografia

Washington era nu burghisi e nu surdatu, e si maritau cu Martha Washington ntô 1759. Era l'ùnicu prisidenti o cuvirnaturi di ddu tempu a libbirari tutti li soi schiavi quannu murìu.